b'\n_START_ARTICLE_\nJan Koprivec\n_START_SECTION_\nKariera\n_START_PARAGRAPH_\nJan Koprivec je svojo nogometno kariero za\xc4\x8del pri doma\xc4\x8dem klubu FC Koper. Poleti 2007 je skupaj z Jasminom Handanovi\xc4\x87em od\xc5\xa1el v Italijo, kjer je podpisal pogodbo s klubom Cagliari Calcio, za katerega je zaigral v prvem kolu ter za\xc4\x8detku drugega kola Coppa Italie 2007-08._NEWLINE_Julija 2008 je Koprivec prestopil v Udinese. V ligi je za Udinese prvi\xc4\x8d nastopil 22. marca 2009 proti Genoi_NEWLINE_17. avgusta 2009 je bil posojen klubu iz Serie B, Gallipoliju. Za ta klub je prvi\xc4\x8d nastopil \xc5\xa1tiri dni po prestopu, ko je Gallipoli igral proti klubu Ascoli Calcio 1898._NEWLINE_Trenutno je \xc4\x8dlan nogometnega kluba Udinese v italjanski Serie a, kjer nastopa kot zamenjava za prvega vratarja slovenske reprezentance, Samirja Handanovi\xc4\x8da._NEWLINE_V letu 2010 je moral kon\xc4\x8dati svoje obdobje v slovenski mladi reprezentanci in \xc5\xa1e istega leta ga je selektor Matja\xc5\xbe Kek vpoklical v \xc4\x8dlansko reprezentanco. Bil je \xc5\xbee v \xc5\xa1ir\xc5\xa1em izboru za svetovno prvenstvo v Ju\xc5\xbeni Afriki, a nato na slednje ni odpotoval. V kvalifikacijah slovenske reprezentance za Evropsko prvenstvo v Ukrajini in na Poljskem je nastopal kot 3.vratar za obema bratrancema Handanovi\xc4\x87. 14. novembra 2016 je debitiral v slovenski reprezentanci na prijateljski tekmi proti Poljski v Vroclavu.'